ZAPISNIK 47. SJEDNICE VMO-a Donje Svetice

održane 19.3. 2025. u 18:00 sati u prostorijama mjesne samouprave Mjesnog odbora Volovčica, Kriška 20
Prisutni članovi Vijeća:
1. Valentina Bedeković
2. Goran Radovanović
3. Mirko Tomić
4. Dijana Požgaj
5. Lucija Marić
6. Milena Žganjer

Predsjedava Valentina Bedeković, predsjednica Vijeća
Zapisnik vodi: Valentina Bedeković

Predsjednica konstatira da je nazočno 6 od ukupno 6 članova Vijeća, što znači da Vijeće može pravovaljano odlučivati, te otvara 47. sjednicu Vijeća Mjesnog odbora.
Valentina Bedeković, predsjednica Vijeća Mjesnog odbora Donje Svetice
pozdravlja vijećnike Vijeća Mjesnog odbora Donje Svetice. Zahvaljuje svima na dolasku.
Daje prijedlog zapisnika sa 46. sjednice na razmatranje.
Zapisnik je prihvaćen.
Predsjedavajuća pita vijećnike ima li dodataka dnevnom redu. Nema dodataka.

D N E V N I     R E D:
1. Prijedlog Odluke o izmjenama i dopunama Odluke o donošenju Prostornog plana Grada Zagreba
1. BORIS ZAVADLAV, k. č. br.3786 i 3787/1 obje k.o. Peščenica 
-  očitovanje, traži se
1. Aktualna komunalna problematika
1. Razno: izvješća, pitanja i prijedlozi.

1. Prijedlog Odluke o izmjenama i dopunama Odluke o donošenju Generalnoga urbanističkog plana Grada Zagreba.
Dokumentacija je u prilogu.
Vijeće Mjesnog odbora Donje Svetice suglasno je s Prijedlogom Odluke o izmjenama i dopunama Odluke o donošenju Generalnoga urbanističkog plana Grada Zagreba.

2. BORIS ZAVADLAV, k. č. br.3786 i 3787/1 obje k.o. Peščenica 
-  očitovanje, traži se.
“Gradski ured za upravljanje imovinom i stanovanje je, povodom zahtjeva Borisa Zavadlava za suglasnost Grada Zagreba u svrhu ishođenja rješenja o utvrđivanju građevinske čestice za 
postojeću ozakonjenu stambenu zgradu u Zagrebu, Lonjička 13, od k.č.br. 3786 i dijela k.č.br. 3787/1 obje k.o. Peščenica, zatražio očitovanje Vijeća Gradske četvrti o mogućnosti raspolaganja 
navedenim zemljištem (odn. o postojanju interesa da se zadrži u vlasništvu Grada Zagreba radi zadovoljavanja potreba stanovnika GČ Peščenica - Žitnjak).
 
Kako se navedena čestica nalazi na području vašeg MO, molim da na idućoj sjednici Vijeća Mjesnog odbora donesete očitovanje o predmetnom zahtjevu te nas o istome povratno obavijestite.”
Dokumentacija je u prilogu.
Većinom glasova Vijeće Mjesnog odbora Donje Svetice ne podržava zahtjev zato što smatra da nije mjerodavno za donošenje takvih mišljenja.

3.1.Cerjanska upit o boksovima za otpad.
Primili smo zamolbu građana da im pomognemo oko uklanjanja boksova za kontejnere koje im je netko sagradio ispred ulaza. S obzirom na to da to nisu tipski boksovi kakve je odobravala Čistoća u suradnji s VMO-om i drugim nadležnim stručnjacima iz Holdinga. VMO pretpostavlja da ih je netko sagradio bez dopuštenja Čistoće i VMO-a, te smo poslali upit Komunalnom redarstvu i Čistoći, kojima su se i građani već obraćali, kako bismo od njih saznali više informacija.
4.1.Vijećnica Milena Žganjer postavlja pitanje hoće li Svetice Residence srediti ogradu uz ulicu Donje Svetice.
Svetice Residence koristi područje uz ulicu Donje Svetice uz parcelu na kojoj gradi svoje stanove te se vijećnica Milena Žganjer pita hoće li oni urediti i to područje.
4.2.U Dugoselskoj ulici, od Raskrižja s ulicom Donje Svetice, a uz park pored Doma za starije i nemoćne Peščenica gradi se pločnik za koji se ne zna tko je inicirao gradnju.
Poslali smo sljedeći upit Uredu mjesne samouprave Peščenica-Žitnjak, koji ga je proslijedio Komunalnom redarstvu:
“Poštovani, primijetili smo da je započela izgradnja nogostupa uz Dugoselsku ulicu, od raskrižja s Vukovarskom do žute ograde (unutar koje je navodno tranformator za jaču struju za Dom za starije i nemoćne Peščenica).
Na putu nogostupa su rasvjetni stupovi i jedan bor, koji je ostavljen tako, i  oko njega se dalje radi nogostup.
S obzirom na to da VMO nije uvrstio ovaj nogostup u planove, ne zato što ne bi bio potreban, nego zato što mu na putu stoje rasvjetni stupovi i stabla, a zbog ograde od transformatora ne može se nastaviti dalje niz ulicu, što bi mu dalo pravu svrhu,
zanima nas na čiju inicijativu i po čijem nalogu se izgrađuje.
U razgovoru s radnicima koji su bili na terenu saznala sam da je izvođač tvrtka Biga promet te dobila broj nekoga iz firme (0958671813), međutim ta osoba mi nije znala reći tko je naručitelj radova.
Za odlaganje viška zemlje koristili su privatnu parcelu preko puta i cijela situacija djeluje vrlo neobično.
Molim Vas da ispitate situaciju i proslijedite ovaj upit na ispravne adrese, kako bismo saznali točnu informaciju.”

Primili smo sljedeći odgovor Komunalnog redarstva:

“Poštovani, od strane komunalnog redara obavljen je nadzor na navedenoj lokaciji kojim je utvrđeno obavljanje radova koji su predmet prijave te sukladno trenutno utvrđenom činjeničnom stanju nije utvrđena osnova za postupanje komunalnog redarstva. Problematika odlaganja zemlje na zemljište u privatnom vlasništvu nije u nadležnosti komunalnog redarstva.
 
S poštovanjem…”

Iz obližnjeg Doma za starije i nemoćne Peščenica također nemaju nikakva saznanja o izgradnji pločnika, ali javljaju da radovi stoje i da pločnik nije završen.

4.3. Vijećnik Goran Radovanović koji je u školskom vijeću škole Fran Krsto Frankopan obavještava VMO da se 19.4. se raspuštaju školski odbori.

Sjednica je završila u 19:00 sati.
Zapisnik vodila Valentina Bedeković

KLASA:024-08/25-003/661

Zagreb, 19. ožujka 2025.                                                   Predsjednica Vijeća Mjesnog odbora
Donje Svetice
                  Valentina Bedeković 

